2009 Arxiu | Servei d'Educació > Inici\nComencen les classes de català per a dones gambianes al Centre Cívic\ndilluns, 20 / d’abril / 2009 16:48\nAquest dilluns, 20 d'abril s'ha iniciat un curs de català adreçat a senyores gambianes amb la col·laboració del Centre Cívic de La Farga, Benestar Social, ACISI, l'àrea d'Acció Social de l'Ajuntament de Banyoles i el PEE. El primer dia de classe hi han assistit 30 persones.\ndilluns, 20 / d’abril / 2009 16:35\nEs van esgotar totes les places en un tres i no res. El taller de maquillatge que Pla-B va organitzar a l'Espai Jove el passat mes d'abril va ser tot un èxit. Les noies que hi van participar, a més d'apendre quin maquillatge era el més adequat per cadascuna d'elles, varen sortir del taller més afavorides/gapes (tria tu la paraula k més t'agradi) que mai.\nESQUIADA ORGANITZADA PELS MULATS DE VILADEMULS\ndilluns, 20 / d’abril / 2009 16:02\nEl passat 1 de març, l'associació de joves Els Mulats de Vilademuls van organitzar una esquiada a Vallter 200.\nL'experiència va ser molt bona, malgrat el temps no ens va acompanyar massa durant el dia, sobretot al migdia. Hi van participar 34 persones i van poder gaudir d'un dia tranquil "a pistes" ja que no hi havia massa gent.\ndimarts, 07 / d’abril / 2009 10:20\nEl passat 3 d'abril es va dur a terme la FESTA CORNUDA amb l'actuació de diferents conjunts: CADUCA, HEXAMINE i LAFORET. Va ser tot un èxit!!\nPròxima obertura del pati del CEIP Can Puig\ndimarts, 31 / de març / 2009 07:08\nEl dilluns vinent, 6 d'abril, s'obrirà el pati del CEIP Can Puig les tardes de dilluns a dissabte. L'objectiu és oferir espais de joc i de trobada aprofitant les instal.lacions del CEIP, afavorint la cohesió social i apropant l'escola a a ciutadania en general.\nS'ha fet la 2ª trobada del TALLER DE FAMÍLIES de l'IES Pere Alsius\ndilluns, 30 / de març / 2009 20:49\nAquest dilluns, 30 d'abril, a dos quarts de vuit del vespre, s'ha fet la 2ª trobada del TALLER DE FAMÍLIES de l'IES Pere Alsius. S'ha visitat l'Aula de Formació d'Adults i el Consorci de Benestar Social. La trobada l'han preparat tres mares autòctones que porten els seus fills i filles a l'institut on són companys dels alumnes de l'Aula d'Acollida.\nEscoltant la Dolors de l'Aula de Formació d'Adults\nAmb en Toni, gerent del Consorci de Benestar Social del Pla de l'Estany\nPRESENTACIÓ DEL DOCUMENTAL "HISTÒRIES DE VIDA"\ndilluns, 30 / de març / 2009 14:50\nAlumnes de l'IES La Garrotxa han presentat el documental "Històries de Vida" als estudiants de l'IES Pla de l'Estany. Aquest documental es va gravar l'estiu del 2008 al Marroc i forma part d'una trilogia de vídeos que han anat realitzant diferents alumnes d'aquest centre de secundària.\nEl projecte YAKHARU treballa l'alimentació de la mainada i introdueix els hàbits sanitaris bàsics\ndijous, 26 / de març / 2009 18:47\nEl projecte Yakharu (dones en llengua soninké) que s'està fent a l'escola Pla de l'Ametller amb el suport de l'AMPA va tenir un convidat especial: en Carles, infermer de pediatria del CAP de Banyoles.\nParlant d'alimentació i d'hàbits saludables\ndimecres, 25 / de març / 2009 15:27\nEl propers 3, 16 i 17 d'abril presentem la pel·lícula BABEL als IES Josep Brugulat i Pere Alsius. L'Andrés Marí ha escrit unes notes per facilitar el treball previ a les classes, amb preguntes molt ben escollides per generar el debat. A través del bloc els alumnes també podran comentar si la pel·lícula els ha interessat, interrogat, etc.\nLa Suerte y la Realidad: BABEL\nUna película de ritmo trepidante donde se conectan, en sucesivas oleadas de personajes marcados por el dolor y la necesidad de comprensión, unos argumentos propios de cuatro sociedades diferentes. El accionar de un rifle extiende su eco más allá de lo imaginado. Una pesquisa policíaca, llevada a sus máximos extremos, convierte en culpables a todos los implicados. La suerte y la realidad no creerán en nadie.\nSETMANA DEL MARROC AL CEIP PLA DE L'AMETLLER\ndimarts, 17 / de març / 2009 12:13\nEl dilluns 16 de març la Laila Karrouch va venir a parlar del seu llibre De Nador a Vic als alumnes de 5è i de 6è.\nEl mateix dia alumnes de 5è i 6è d'origen marroquí van fer xerrades a la resta d'alumnes de l'escola. Aquestes xerrades es duran a terme fins el dijous, que es clouran amb l'explicació que faran a l'AMPA de l'escola a les 9 del vespre.\nPàgina 6 de 7 Primera Anterior 1 2 3 4 5  7 Següent Última


Verkami de menjadors ecològics a Catalunya | ets el que menges\nVerkami de menjadors ecològics a Catalunya\nAjuda’ns a convertir en ecològics i saludables els menjadors dels nostres fills!\n24 de gener 2014 | Actualitzat el 7 de maig 2014 per Marta Costa\nAmb la suma de les microdonacions i la col·laboració d’Etselquemenges, l’associació Menjadors ecològics vol transformar el model de les cuines de les escoles de Catalunya en ecològic i de proximitat, saludable, educatiu, sostenible i just.\nUnes mongetes fresques convencionals i unes d’ecològiques. Quines diferències tenen i quines són millors? Malgrat que pugui semblar obvi, probablement, els menjadors de les escoles de Catalunya no en sabran la resposta o, com a mínim, no opten per la millor opció. La majoria compren les mongetes congelades, netes i tallades a un cost força baix. I és precisament per això que les criatures, quan tinguin el plat a taula, no sabran conèixer el gust, la textura i el color de la verdura fresca. De la mateixa manera, les hamburgueses que se serveixen elaborades amb suposada carn de vedella, en realitat, de carn, en tenen poca cosa: algunes poden arribar a tenir fins a quaranta ingredients diferents i un alt percentatge de soja transgènica provinent de l’Amèrica del Sud.\nL’any 2010, la taula de treball tenia registrades quaranta escoles amb menjador ecològic (menús amb alguns aliments ecològics, tots…). A Catalunya hi ha 2.800 escoles.\nAquest model d’alimentació és el que predomina als menjadors de les escoles catalanes, on els aliments acostumen a ser precuinats i provinents de ben lluny, hi ha un abús dels fregits i els menús sovint són hiperproteics, amb poca verdura i llegums. Aquest model, ben allunyat de la dieta mediterrània i de les recomanacions de l’OMS, és el que denuncia Menjadors ecològics, una associació disposada a canviar les regles del joc i a convertir els aliments en verdures fresques i de proximitat, utilitzar les tècniques culinàries més respectuoses i saludables, com ara els estofats, els saltats curts o el forn, i formular menús equilibrats amb proteïnes animals i vegetals, amb enciams variats, cereals, llegums i tota la riquesa alimentària que proporcioni l’entorn proper.\nPer promoure i donar suport a aquest nou model, l’associació sense ànim de lucre que dirigeix Nani Moré, cuinera i responsable de la secció “Alimentació de 0 a 3” d’Etselquemenges, neix amb les ganes de fer les coses d’una altra manera, més saludable, educativa, sostenible i justa. “Volem que els diners del menú siguin per alimentar i educar, no per especular amb productes com la panga, els nuggets o la verdura congelada”, diu Moré.\nAmb aquest ambiciós propòsit, l’associació llança avui un Verkami per transformar, d’una vegada per totes, els menjadors convencionals en menjadors ecològics. “Tenim la formació i els coneixements per ajudar les escoles que vulguin fer el canvi, però primer cal documentar la realitat actual i constituir una plataforma integral de formació i assessorament; per això necessitem la col·laboració de molta gent”, explica Moré.\nEls diners recaptats amb les microdonacions serviran per portar a la pràctica un pla d’acció centrat a:\nDocumentar les escoles amb menjador ecològic i la seva xarxa d’abastiment: es crearà un mapa interactiu de lliure accés online per millorar l’eficiència de la xarxa d’abastiment, distribució i consum.\nCrear una plataforma de formació i d’assessorament integral dirigida a totes les parts implicades.\nA molts llocs d’Europa, l’alimentació ecològica ja és una realitat per normativa, i molts menjadors escolars porten els principis de la sobirania alimentària a les escoles. Malgrat tot, a Catalunya, de les 2.800 escoles que hi ha, només quaranta han tastat algun aliment ecològic l’any 2010, segons un informe d’Arran deterra. Col·laboreu amb el projecte i ajudeu-nos a garantir una alimentació sana a les escoles dels nostres fills i lligada a les nostres tradicions culturals i als mercats locals!\nVerkami Menjadors ecològics


Es triplica el nombre de professors que es forma en competència digital | SER Catalunya | Cadena SER\nUna professora durant una classe digital / Getty Images\n23/11/2020 - 13:56 h. CET\nDes de mitjans de juliol fins ara, gairebé 22.800 docents han participat en algun dels cursos online sobre competència digital que ofereix el departament d’Educació. Son el triple que en tot el curs 2018/19.\nA l’oferta de cursos d’estiu, que el departament va fer de forma extraordinària entre el 15 de juliol i el 30 d’agost es van apuntar 8000 professors. I 14.795 més, segons dades oficials ho han fet des de setembre fins ara. Els primers cursos online eren molt bàsics: com organitzar una videoconferència amb tots els alumnes o com treballar amb documents compartits, però ara entre els prop de 600 mòduls formatius que s’ofereixen hi ha eines per invertir les classes (flipped classroom), gamificació o com organitzar en format digital tota l’assignatura de ciències. Els professors poden crear els seus propis itineraris, combinant diferents formacions que poden ser cursos massius online (MOOC’s), webinars o càpsules i certificar fins a tres graus diferents d’expertesa\nPlans per millorar la infraestructura\nAbans que acabi l’any, la Generalitat preveu renovar la xarxa wifi a més de 850 centres educatius públics, per tal que tingui prou capacitat com perquè tots els alumnes puguin treballar online. I arribar als 369 que encara faltaran en el primer trimestre de 2021. En paral·lel, es treballa també per garantir la connectivitat per cable. La previsió es que des d’ara i fins al març es millori l’ampla de fibra òptica a 600 escoles tot i que encara quedaran pendents 1.800 centres públics més.\nEl govern subratlla que s’està fent “en mesos” una inversió que abans de la pandèmia s’havia previst executar en un període de sis anys. I que comporta una millora de les eines de treball que podran utilitzar alumnes i professors però també una “modernització interna” del departament, que podrà fer un seguiment més acurat de l’evolució de cada alumne. La directora general d’innovació Mar Camacho diu que els ordinadors que ja s’han començat a repartir als alumnes a partir de tercer d’ESO, començant pels mes vulnerables, “no són només per salvar l’actual situació sinó per avançar en una modernització de sistemes que estava pendent”.


Girona fa part de l'obra d'Adif al parc Central, i estarà a l'octubre | Dani Vilà | Girona | Urbanisme | El Punt Avui\nGirona fa part de l'obra d'Adif al parc Central, i estarà a l'octubre Girona fa part de l'obra d'Adif al parc Central, i estarà a l'octubre Girona fa part de l'obra d'Adif al parc Central, i estarà a l'octubre Girona fa part de l'obra d'Adif al parc Central, i estarà a l'octubre + Girona fa part de l'obra d'Adif al parc Central, i estarà a l'octubre E-mail\nEl treballs se centren a la zona de Bisbe Sivilla i una part del parc Central. JUDIT RODRÍGUEZ\nEls operaris treballant a les obres de Bisbe Sivilla i part del parc Central JUDIT RODRÍGUEZ\nGirona fa part de l'obra d'Adif al parc Central, i estarà a l'octubre Girona fa part de l'obra d'Adif al parc Central, i estarà a l'octubre Girona fa part de l'obra d'Adif al parc Central, i estarà a l'octubre Girona fa part de l'obra d'Adif al parc Central, i estarà a l'octubre Girona fa part de l'obra d'Adif al parc Central, i estarà a l'octubre E-mail\nL'Ajuntament de Girona assumeix la recuperació d'un àmbit que inicialment pertocava a Adif: arreglar el parc Central per evitar més demora en la reposició de l'espai, que el mes d'agost farà sis anys que està en obres. Això fa que les obres de reurbanització del carrer Bisbe Sivilla, que s'havien d'acabar aquest mes de juliol, no s'enllesteixin fins a l'octubre, perquè l'àmbit d'actuació és superior al previst en un començament.\nEl regidor responsable del projecte ferroviari, Carles Ribas, explica que en les converses amb el Ministeri de Foment es va decidir ampliar l'àmbit d'acció i, per això, fa setmanes que es van retirar les tanques. Ribas indica que “així els treballs quedaran fets fins a la llosa mateix, això no vol dir que després passem la factura a Adif”. Tot plegat ho haurà d'incloure el conveni que el consistori gironí vol signar amb Foment per establir els acords bàsics de reposició de tota la zona.\nTot fet a final d'any\nEl màxim responsable municipal d'Urbanisme i del projecte ferroviari admet que els canvis en la direcció d'Adif han comportat un retard en les negociacions amb aquest ens sobre la reposició del parc Central. Amb l'assumpció del consistori d'una franja més del que li pertocava i que ja estava dins de les tanques de l'obra s'evita, però, endarrerir més una obra que els veïns fa mesos que desitgen que s'acabi, ja que suporten treballs des de l'any 2008.\nRibas, però, indica que ja s'ha nomenat un nou interlocutor que està previst que la setmana que ve vingui a Girona per conèixer de primera mà la situació de les obres. Amb l'ampliació del radi d'acció del consistori, Adif només haurà de reposar la part pròpiament dita de la llosa de l'estació subterrània.\nCal tenir en compte que els treballs de reurbanització del carrer Bisbe Sivilla es van adjudicar a la mateixa unió temporal d'empreses que treballava per a Adif. En tot cas, Ribas certifica que les primeres converses amb els nous responsables de l'ens públic “posen com a calendari de finalització de les obres aquest any 2014”. Les previsions i els calendaris de reposició s'han anat endarrerint per alguna problemàtica, i els veïns exigeixen que els treballs s'acabin.\nPer altra banda, l'obra de reforma de la plaça Mare de Déu de Montserrat també experimenta una mica de retard i s'acabarà durant aquest mes.\nfarà, a mitjan mes d'agost, que el parc Central està en obres, i sembla que duraran fins a final d'any.\nAnàlisi del projecte europeu de l'impacte del TAV\nUna seixantena de persones van participar ahir en la trobada tècnica del projecte Enterhub, on Girona i onze ciutats europees més de mida mitjana analitzen l'impacte que suposen els nodes ferroviaris. El projecte, que lidera la ciutat italiana de Reggio Emilia, està en l'actualitat en fase de diagnosi. El coordinador gironí del projecte, Jordi Xirgo, destaca que amb l'exposició de les problemàtiques i la comparació amb la resta de ciutats “ens fan veure que “el TAV suposa molt més avantatges que inconvenients”. Admet que els anys de molèsties i obres són un escull, però considera que cal treure'n profit des de la ciutat, però també des del barri de Sant Narcís. És cert que es considera que caldria una major integració del transport metropolità o saber com es resol l'arribada de molts vehicles al centre. El projecte, amb propostes concretes d'actuació, estarà acabat l'abril del 2015. Europa obliga a fer que les entitats locals i els ciutadans en siguin protagonistes. Josep Campmajó coordina el grup de suport local i detalla que “la diagnosi l'obrirem al ciutadà perquè la conegui i hi faci propostes d'actuacions” que han de ser reals per tirar-les endavant. Avui hi ha trobada política del projecte.


Subvenció de la Taxa d'Escombraries industrials\nUs recordem que s’ha obert el termini per a tramitar la Sol·licitud de concessió d’ajuda (Subvenció) de la taxa d’escombraries industrials des del dilluns 10 de juny al dimecres 31 de juliol, ambdós inclosos.\nPer optar a la subvenció, s’ha de presentar la sol·licitud de concessió d’ajuda degudament emplenada, via telemàtica des del web, o registrar-presencialment, a l’Oficina d’Atenció al Ciutadà (OAC) a l’ajuntament dins del termini.\nEn cas que se sol·liciti per primera vegada o es vulguin modificar les dades bancàries registrats a l’ajuntament, s’haurà de presentar també la sol·licitud de transferència bancària per a pagaments de la Tresoreria de l’Ajuntament de Vilanova i la Geltrú, segellada per l’entitat bancària.\nTant la sol·licitud de la Subvenció de la Taxa d’Escombraries industrialscom la sol·licitud de transferència bancària les trobareu en aquest enllaç, o també us podeu adreçar al Gremi:\nDades a tenir en compte per emplenar la Sol·licitud de concessió d’ajuda (subvenció) de la taxa d’escombraries:\n1. Si un mateix NIF correspon a diferents direccions, haurà de presentar una sol·licitud per adreça.\n2. Si es fa ús de la targeta del Punt Net, especificar el nombre de la targeta.\n3. Fer esment a l’apartat Gremi de ____________________ «Gremi d’Hostaleria de Vilanova».\nPer poder acollir-se a aquesta subvenció, el sol·licitant no ha de tenir cap deute pendent amb l’Ajuntament ni amb el Gremi d’Hostaleria.\nEs recorda que es tracta d’una ajuda, haurà de liquidar l’import total de la taxa i posteriorment, prèvia sol·licitud de subvenció, l’ajuntament procedirà a l’abonament de l’ajuda que correspongui.\n: El Gremi informa, Informació, Informació d'interès, Subvencions, Taxes i Impostos\nEntrada anterior Exclusivitat en assegurances pel Gremi d’Hostaleria de Vilanova Entrada siguiente Seguretat alimentària


El sector es planteja situacions que van des d'una crisi efímera a una recessió que es pot allargar fins al 2021\nAbans que esclatés la crisi del coronavirus 2019, la gran banca a l’estat espanyol no passava pel seu millor moment. Als mercats, l’alentiment econòmic començava a castigar un sector que, durant l’última dècada, no ha aconseguit recuperar els nivells de rendibilitat previs al 2008. En arrencar l’actual exercici, el valor en borsa dels sis bancs de l’Ibex-35 tendia a la baixa, un comportament que s’ha accentuat amb la paràlisi econòmica provocada per la Covid-19. Al tancament del primer trimestre, la capitalització agregada del Santander, el BBVA, CaixaBank, el Sabadell, Bankia i Bankinter ha caigut un 44% respecte a finals de 2019, un percentatge que equival a 57.287 milions d’euros.\nLes previsions de les diferents entitats bancàries contemplen tota mena d’escenaris: des de situacions que preveuen una crisi efímera i una ràpida recuperació fins a llargues recessions que poden allargar-se fins al 2021. ‘El sector passarà un any negatiu en termes de resultats i de morositat’, assegura el director de mercat de capitals de Caixa d’Enginyers, Bas Fransen.\nTambé comparteix la seva opinió el professor d’economia d’Esade, Juan Pedro Aznar, que preveu una forta davallada en la sol·licitud de crèdits, una de les principals potes del negoci bancari. ‘Molta gent que s’estava plantejant comprar un pis i demanar una hipoteca, per exemple, ara es faran enrere’, apunta.\nMalgrat tot, molts bancs arriben a aquesta crisi amb una situació molt diferent a la del 2008. La presidenta del Banco Santander, Ana Botín, va deixar-ho clar durant l’última junta general d’accionistes de l’entitat celebrada el passat divendres: ‘Avui els bancs som part de la solució.’ De fet, des del Santander apunten que compleixen ‘sobradament’ amb les ràtios de capital per pagar dividends –tot i que no en donaran, seguint les recomanacions del Banc Central Europeu-. En la mateixa línia s’expressen altres entitats com el BBVA, que destaca que afronta la crisi actual des d’una posició de ‘fortalesa’ i amb ‘una sòlida posició de capital i liquiditat’.\nEl professor d’Esade, Juan Pedro Aznar, coincideix en assenyalar que els grans bancs espanyols estan millor preparats després ‘d’aprendre de les lliçons del 2008’. ‘El sector a Espanya s’ha fet més competitiu i té una presència important als mercats internacionals’, destaca. A més, recorda l’evolució de la ràtio de morositat durant els últims anys, gairebé a nivells precrisi. L’any 2019, el 4,8% dels crèdits a l’estat eren de dubtós cobrament, un percentatge que l’any 2013 s’havia elevat fins al 13,6%, segons dades del Banc d’Espanya.


Finalitza l’esperada restauració de la parròquia de Sant Andreu\nExterior de la cúpula de la parròquia de Sant Andreu després de la rehabilitació / Arquebisbat de Barcelona\nLes obres han costat més d'un milió d'euros\nLes obres de restauració de la parròquia de Sant Andreu de Palomar de Barcelona, que s’han centrat en la rehabilitació i consolidació de la cúpula, la llanterna i l’estructura que la suporta, han finalitzat, segons ha informat l’Arquebisbat de Barcelona en un comunicat. Es tractava d’una actuació llargament esperada pels veïns, després d’anys amb l’emblemàtica cúpula envoltada de xarxes de protecció. El proper dissabte 27 de novembre, coincidint amb la celebració de la Festa Major de Sant Andreu, l’església inaugurarà la restauració amb un acte online.\nLes obres han suposat una inversió total de més d’un milió d’euros (1.101.966 euros) que han finançat l’Ajuntament de Barcelona (30,2%), l’Arquebisbat de Barcelona (39,57%) i la Generalitat a través de la conselleria de Cultura i l’Institut Català del Sòl (30,2%), en el marc del programa de l’1% Cultural. Els elements en què es centraven les obres presentaven “lesions, envelliment i desgast” dels materials a l’tractar-se dels elements més exposats de l’edifici al vent, l’aigua i els canvis de temperatura i la radiació solar.\nCúpula de la parròquia de Sant Andreu després de la rehabilitació / Arquebisbat de Barcelona\nLes obres principals han durat 12 mesos –sense comptar una pausa per l’esclat de la pandèmia–, tot i que cal sumar-hi diversos treballs realitzats durant 2011, 2013 i 2014. Totes les intervencions han requerit 2.000 m2 de bastides, que arribaven a una altura de 66 metres.\nL’església està protegida amb nivell C al Catàleg de Patrimoni Arquitectònic de Barcelona i es va començar a construir en 1850, encara que la cúpula original es va esfondrar el 1882 i l’interior es va cremar durant la Setmana Tràgica de 1909.\nInterior de la parròquia de Sant Andreu després de la rehabilitació / Arquebisbat de Barcelona\nLes peces vermelloses de revestiment de la cúpula s’han hagut de col·locar totes noves. Tot i que la previsió era conservar-les fent un cosit de les esquerdes, va ser inviable perquè la degradació era massa important i, a més, estaven preses amb morter de ciment. Pel que fa a les peces ceràmiques dels 8 nervis, s’han pogut recuperar i consolidar, excepte les peces d’un dels nervis que estaven caigudes i que s’han restituït amb peça ceràmica nova, seguint el criteri de restauració avalat pel Departament de Cultura. A més, s’han pogut restaurar els vitralls originals de la llanterna i s’ha reforçat la creu original de la part superior de la cúpula.\nArquebisbat de Barcelona Barri de Sant Andreu de Palomar Patrimoni\nSerafi Bandarra i Grataconys Novembre 24, 2020 | 10:14\nTot eixo esta molt be, ja feia falta, pero tenim la capella dels segadors que també li fa molta falta que es repari.


Colonialisme 'guai' - Diari La Veu\nEscriba el número 784744\nHi ha molts tipus de colonialismes però farem esment a un que colonialitza amb una llengua, que té l’origen en altre país; és l’imperi que ens ha tocat patir o gaudir segons com i qui.\nEls EUA és l’imperi al qual ens referim i de l’abundància sobre la qual fan ús i abús del seu idioma, fent que penetre pràcticament en la resta de paisos del món, almenys del món occidental.\nEn realitat, més que excedir-se ells en el seu idioma, som nosaltres els qui anem canviant les formes culturals dels nostres i permetent la intrusió sense cap mesura. Ja sé que les llengües evolucionen i que, a més, en una societat com la nostra, en què sovint estan apareixent oficis, serveis i objectes inèdits s’entén que els diccionaris augmenten. Com el seu origen ve de llocs de parla anglesa, els factòtums de cada ram de vegades no troben equivalències pròpies i ho resolen acceptant el nom original. Però jo vaig més enllà, jo em referisc al fet de substituir una paraula pròpia que tots coneixem i que no ofereix cap dubte en la seua interpretació i posar al seu lloc un manlleu.\nJa no tenim presons ni càrcers a les nostres terres; tenim penitenciaries. No sé si els empresonats han passat «abans pel confessionari que pel jutjat i el capellà els ha posat la penitència que haurà de complir allà on abans dèiem càrcer o presó.\nNo smoking. No fumar. Sempre hem vist Prohibit fumar. Prohibit tal cosa, prohibit tal altra. Doncs ara davant qualsevol acció o actitud no permesa, li claven el no i a fer punyetes el prohibit. Què passa, que queda més elegant començar una frase per No que per Prohibit? Puix tampoc és molt grata una oració que mamprèn amb un No.\nD’uns anys ençà, les pel·lícules del cinema porten el títol en anglès i moltes d’elles sense traducció. “Ja us ho fareu, que nosaltres, calés guanyem els mateixos. I, a més, amb un cartell ens aprofita per a quasi tot el planeta”\nAltra intrusió que va quallant en terrenys importants és la que fa referència a l’ordre amb el qual s’anomenen un seguit de fets, esdeveniments, sèries, etcètera. Així com amb l’anglés diuen Part One i nosaltres Primera Part, doncs ací els progres d’afavorir –com si no tinguera prou camí fet ja– els anglicismes, on haurien de ficar Segona Part ja estan posant allò de Part Dos: comprovat\nEncara que la força i poder que té la potència imperialista –en l’idioma i en molts altres àmbits– ens afecta, també a la Península Ibèrica s’haurien de fer mirar algunes coses.\nÉs el cas per exemple de la multinacional espanyola Telefònica que el govern d’Espanya va privatitzar l’any 1997. Amb aquest motiu Telefònica féu un canvi d’imatge i va dissenyar tot el que tenia a veure amb l’exterior de la macro empresa.\nTambé el nom de l’empresa multinacional canvià; li llevaren l’accent de la síl·laba “fó”(paraula esdrúixola!) i la van deixar com Telefonica. De tal manera que ara la síl·laba tònica és la ni. Proveu de fer-la sonora i veureu com d’estrafolària queda la paraula, pobreta meua. Clar, com que es tracta d’una empresa privada, doncs se suposa que poden fer el que vulguen. Però amb la llengua també poden fer el que vulguen? La RAE no té res a dir?\nEn definitiva, el que tot açò ens ve a dir és la manca d’interès que hi ha pel que s’escriu i com s’escriu. I, a més, si hi ha unes autoritats que se n’ocupen, doncs que tinguen també la potestat d’advertir empreses, centres oficials, socials, culturals i altres en què ells són uns entesos; ultra encara, uns acadèmics.\nEscric açò d’una de les illes balears estant. La més cosmopolita. Ací, si algú volguera posar ordre, s’hauria de folrar de santa paciència. A la motxilla porte un diccionari d’anglès que ja he hagut de consultar. A l’hotel on pernocte, no és gens estrany trobar-ser advertiments escrits solament amb la llengua de Shakespeare.\nLa veritat és que açò és un cas molt especial. Que si al món hi ha alguna Babel, no està en l’ONU, està a Eivissa.\nPel que fa a casa nostra, cal parar l’intrusisme en tot el que siga possible. Tindre cura i assessorar empreses, botigues, Institucions, clubs, penyes, clavaries i tot allò que siga susceptible d’haver de fer, cap a l’exterior, alguna mostra escrita de la seua activitat. I que es realitze amb tota correcció i dignitat.\nEscriba el número 656149


Marc legal i situació. Departament d'Empresa i Treball\nMarc legal de l'ús de llengües. Obre en una nova finestra.\nOficines de garanties lingüístiques. Obre en una nova finestra.


D'acord amb la llei 34/2002 de l'11 de Juliol de 2002 de "Servicios de la Sociedad de la Información y de Comercio" notifiquem que aquesta web pertany a:\nC/ Comerç, 36, 3,3\nInscrita en el registre d'entitat de justícia de Girona\nEn cas de contactar amb Espais Humans mitjançant la pàgina web, sigui a través del correu electrònic, un formulari de contacte, el xat o qualsevol altre mitjà establert en aquesta pàgina, les dades de caràcter personal facilitades seran utilitzades única i exclusivament per tal d'oferir els serveis sol·licitats i per a la facturació.\nPer accedir als vostres drets d'accés, cancel·lació, rectificació i oposició, us podeu dirigir per escrit a la nostra web.\nEl contingut d'aquesta pàgina web està protegit per la Llei de propietat intel·lectual. Així doncs, la modificació, transmissió, còpia o qualsevol ús dels continguts que formen part de la pàgina web amb finalitats públiques, lucratives o comercials, i sense el consentiment ni autorització expressa d'Espais Humans és una infracció penalitzada per la legislació vigent.\nResponsabilitat dels continguts de la pàgina web\nLa informació pública és actual en el moment de publicar-la, a excepció d'error o omissió. Podeu consultar la data de publicació dels continguts a través de les dates del servidor o dirigint-vos a Espais Humans utilitzant les dades de contacte a peu de pàgina.Espais Humans es reserva el dret d’actualitzar, modificar o eliminar continguts de la pàgina web, així com també el dret a limitar-ne l'accés, ja sigui parcial o total, durant el temps que consideri oportú. Espais Humans no assumeix cap responsabilitat sobre la informació publicada en webs de tercers associades a aquesta web mitjançant enllaços.\nLa nostra entitat segueix el codi deontològic del Col·legi Oficial de Psicòlegs de Catalunya\nEl codi deontològic de la professió del psicòleg està destinat a servir com a regla de conducta professional en l’exercici de la psicologia en qualsevol de les seves modalitats. El Col·legi Oficial de Psicòlegs de Catalunya valorarà, d’acord amb aquestes normes, l’exercici de la professió dels seus col·legiats.\nL’activitat del psicòleg es regeix, per damunt de tot, pels principis de convivència i legalitat democràticament establerts a Catalunya i a l’Estat espanyol.\nEl psicòleg tindrà en compte, en l’exercici de la seva professió, les normes implícites i explícites que regeixen l’entorn social on actua, considerant-les com a elements de la situació i valorant les conseqüències que la conformitat o desviació respecte d’elles puguin tenir en la seva activitat professional.\nEl psicòleg rebutjarà tota mena d’impediments o obstacles per a la seva independència professional i per al legítim exercici de la seva professió, dins del marc dels drets i deures que defineix el present codi.\nArticle 5 L’exercici de la psicologia s’ordena cap a una finalitat humana i social que pot expressar-se en objectius tals com el benestar, la salut, la qualitat de vida i la plenitud del desenvolupament de persones i grups en els diferents àmbits de la vida individual i social.\nLa professió del psicòleg es regeix per principis comuns a tota deontologia professional: respecte a la persona, protecció dels drets humans, sentit de la responsabilitat, honestedat, sinceritat amb els clients, prudència en l’ampliació dels instruments i tècniques, competència professional i solidesa de la fonamentació científica de les seves activitats professionals.\nEl psicòleg, per cap raó, no realitzarà ni contribuirà a pràctiques que atemptin contra la llibertat i la integritat física i psíquica de les persones. La intervenció directa o la cooperació en la tortura i els maltractaments, a més d’un delicte, constitueix la més greu violació de l’ètica professional.\nTot psicòleg ha d’informar, almenys als organismes col·legials, de la violació dels drets humans que arribi a conèixer a través de la seva pràctica professional, un cop esgotades totes les possibilitats d’intervenció psicològica per evitar-la.\nEl psicòleg, en la prestació del seu servei, no farà discriminació de les persones i/o grups per raons d’edat, sexe, nacionalitat, classe social, raça, idioma o qualsevol altra diferència.\nIgualment, respectarà les opcions i els criteris ideològics, morals i religiosos dels seus clients, sense perjudici del seu qüestionament, quan esdevingui necessari, en el decurs de la seva intervenció.\nEl psicòleg serà sumament cautelós, prudent i crític en la seva intervenció professional davant de nocions i termes que fàcilment poden degenerar en etiquetes devaluadores i discriminatòries.\nEl psicòleg no utilitzarà la seva posició en la relació professional com a situació de poder o superioritat en benefici propi o de tercers.\nEl psicòleg no realitzarà mai maniobres de captació dirigides a aconseguir que li siguin confiats casos de determinades persones, ni tampoc procedirà a realitzar actuacions que assegurin pràcticament el seu monopoli profesional en un àrea determinada. Quan treballi en una institució, no aprofitarà la seva situació per derivar casos a la seva pràctica privada.\nEl psicòleg no avalarà ni encobrirà amb la seva titulació la pràctica professional realitzada per persones no titulades. Així mateix, denunciarà els casos d’intrusisme que arribin al seu coneixement.\nEl psicòleg defensarà, independentment del lloc i la posició que ocupi, la seva independència respecte a l’ús dels seus coneixements i l’aplicació de les tècniques que li són pròpies.\nÉs un deure ètic del psicòleg actualitzar la seva formació i els seus coneixements dins l’àmbit de les seves competències.\nEl psicòleg vetllarà pel prestigi, el respecte i l’ús adequat dels termes, instruments i tècniques propis de la professió.\nSens perjudici seva crítica científica que estimi oportuna en l’exercici de la seva professió, el psicòleg no desacreditarà col.legues o altres professionals que treballin a partir dels mateixos o altres pressupòsits teòrics i/o metodològics. Parlarà amb respecte de les escoles i d’aquells tipus d’intervenció que gaudeixen de credibilitat científica i professional.\nQuan els objectius de la pràctica professional del psicòleg conflueixin amb els d’altres professionals, és convenient, i en alguns casos necessària, la col.laboració interdisciplinar, sens perjudici de les competències i els coneixaments de cadascun d’ells.\nEl psicòleg ha de rebutjar de dur a terme la seva intervenció quan existeixin seriosos indicis que la seva participació pot ser mal utilitzada o utilitzada en contra dels legítims interessos de les persones, els grups, les institucions i les comunitats.\nDins l’àmbit de les organitzacions, el psicòleg tractarà d’apropar les necessitats d’aquestes amb les de les persones en el seu treball.\nEn fer-se càrrec d’una intervenció sobre persones, grups, institucions i comunitats, el psicòleg els informarà adequadament sobre les característiques essencials de la relació establerta i els objectius que es proposa. En el cas de menors d’edat o legalment incapacitats, en seran informats, a més, els pares o tutors.\nEl psicòleg ha de finalitzar la seva intervenció, i no perllongar-la innecessàriament, bé sigui perquè ha assolit els objectius proposats, o bè perquè li manquen recursos o capacitació per aconseguir-los. En aquest cas informarà desinteresadament de la possibilitat que la intervenció sigui continuada per altres professionals.\nEl psicòleg pot negar-se a acceptar fer simultània la seva intervenció amb la d’un altre professional. En tot cas no interferirà en les intervencions iniciades per altres psicòlegs.\nQuan una determinada avaluació o intervenció psicològica tingui una estreta relació amb altres àrees disciplinàries i competències professionals, el psicòleg tractarà d’assegurar les corresponents connexions, bé per ell mateix, bé indicant i orientant en aquest sentit el seu client.\nEn el cas d’assessorament o realització de campanyes publicitàries comercials, polítiques o similars, el psicòleg vetllarà per la salvaguarda de la veracitat dels continguts i el respecte per la persona i pels grups.\nEl psicòleg tindrà especial cura a no crear ni mantenir falses expectatives que, posteriorment, sigui incapaç de satisfer professionalment.\nTampoc no es prestarà a situacions confuses en què el seu paper i funcions siguin equívocs o ambigus.\nLa participació en qualsevol investigació haurà de ser autoritzada explícitament per les persones sobre les quals es realitza, o bé pels seus representants legals, que hauran de ser informats dels possibles efectes de la investigació.\nSi es tracta d’investigacions per experimentar tècniques o instruments nous, encara no contrastats, s’informarà prèviament els clients. En el cas que el tipus d’experiencia requereixi la conveniència de no informar-los explícitament, el psicòleg no utilitzarà aquestes dades en els seus informes.\nEn el cas d’experimentacions que comportin molèsties o danys passatgers, s’informarà degudament els subjectes i s’assegurarà que la seva participació és totalment voluntària en tot moment.\nEn tot cas, el psicòleg rebutjarà produir a les persones danys permanents, irreversibles o innecessaris per evitar-ne altres de majors.\nQuan la investigació requereix el recurs a la decepció o a l’engany, el psicòleg s’assegurarà que aquest no produirà perjudicis durables a cap dels subjectes i, en tot cas, els revelarà la natura i la necessitat experimental de l’engany en cloure la sessió o la investigació.\nEn l’experimentació amb animals s’evitaran o reduiran al mínim els sofriments, els danys o les molèsties que no siguin imprescindibles i justificables en atenció a fins de valor científic i humà.\nEl psicòleg, en la práctica professional de la docència, defensarà la llibertat per transmetre els coneixements i les opcions científiques a les quals s’adhereix, argumentant científicament les seves crítiques a les diferents teories i donant a conèixer les fonts en què es basa.\nEl psicòleg, en la seva funció docent, serà el responsable que l’activitat de l’estudiant referida a la investigació, l’avaluació i la intervenció, s’adeqüi als principis continguts en el present codi.\nEn l’exercici de la docència, el psicòleg no coaccionarà ni oferirà beneficis acadèmics per aconseguir que els alumnes participin com a subjectes sobre els quals realitzar investigacions.\nLa informació que el psicòleg recull en l’exercici de la seva professió està sotmesa a dret i deure de secret professional del qual tan sols està eximit per consentiment exprés del client o per supòsits legals.\nQualsevol subjecte d’una exploració o intervenció psicològica sol.licitada per una altra persona o institució té dret a ser informat, ell i/o els seus pares o tutors, de l’exploració i del destinatari de l’informe psicològic resultant.\nAixí mateix, té dret a rebre informació sobre el contingut de l’esmentat informe que no se’n derivi un greu perjudici per al client o per al psicòleg.\nLes enumeracions o llistes de subjectes avaluats on constin el diagnòstic i dades de l’avaluació que siguin requerides per altres instàncies, a efectes de planificació, obtenció de recursos o altres, hauran de lliurar-se sense el nom ni les dades d’identificació del subjecte, sempre i quan no siguin estrictament necessàries.\nLa informació que el psicòleg adquireix professionalment no ha d’utilitzar-la en benefici propi ni de tercers, ni en perjudici de l’interessat.\nL’exposició oral, impresa, audiovisual o altres, de casos clínics o il.lustratius amb finalitats didàctiques o de comunicació o divulgació científica, ha de fer-se de forma que no sigui possible la identificació de la persona, grup o institució de què es tracti, excepte en el cas d’un consentiment explícit.\nEls registres escrits o electrònics de les dades psicològiques, entrevistes i resultats de proves seran conservats, sota la responsabilitat del psicòleg, en condicions que assegurin el secret professional.\nLa publicitat dels serveis que ofereix el psicòleg serà concisa; especificarà el títol que l’acredita per a l’exercici professional, la seva condició de col.legiat, si escau, les àrees de treball o tècniques utilitzades. En cap cas no farà constar els honoraris ni cap mena de garanties o afirmacions sobre la seva vàlua professional, competència o èxits. En tot cas hi haurà una correcta identificació de l’anunciant.\nConstitueix una transgressió a la deontologia professional atribuir-se una titulació acadèmica que no es posseeix, així com una especialització per a la qual no es té la capacitat corresponent.\nQuan el psicòleg presti el seu nom, prestigi o imatge amb fins publicitaris, ho farà sense detriment del prestigi de la professió.


Veges tu!: Reformes\nNo puc tindre un estiu normal? Mentre algun que altre amic fa el camí de Sant Jaume o troba a faltar la música en valencià des del propi recinte del FIB , a servidor li toca quedar-se de guàrdia mentre obrers, llanterners i perits defilen per casa, D'alguna o altra manera açò servirà per mantindre la desconnexió pel que ja em perdonareu la gent que esteu pendent de rebre respostes telefòniques i electròniques...\nAixí i tot ahir fèrem Coordinadora Nacional del BLOC JOVE on convocàrem una propera Assemblea Nacional d'eixes que tenen un ordre del dia intens entre el que destaca la convocatòria del nostre proper Congrés. Cada dos anys la militància ens reunim per renova els organs de representació i coordinació, revisar els estatuts que regixen el nostre funcionament, marcar un caminet a recòrrer mitjançant les ponències i fer algunes altres d'eixes cosetes tan necessàries per a mantindre actualitzada la nostra proposta política.\nEnguany trobe que la celebració d'este congrés blocjover cobra especial rellevància i ha de suposar, almenys en la meua opinió, una transició cap a una nova concepció de les joventuts del valencianisme d'esquerres. Ara, pense, ha arribat l'hora de fer més i millor política. Política de baix cap a dalt, de proximitat, encoratjadora i ambiciosa alhora que possible, política feta per joves i per a joves, política del dia a dia, de la quotidianitat de les xicotetes coses i també de les més complexes. Política de mocions, propostes , lleis, notes de premsa però també de carrer, concert, manifestació i activisme.\nAmb la representació institucional a les Corts i a nombrosos ajuntaments, en una fase de consolidació i creixement social pense que és moment de reforçar-nos al màxim , invertir tot el possible en la formació de la nostra gent, teixir una gran xarxa de complicitats per tot el país i , sense complexos, practica la política tal i com nosaltres l'entenem.\nAbans del congrés, on l'equip coordinador triat tindrà l'oportunitat de dur a terme les reformes que consideres necessàries, esta Coordinadora ha de posar en marxa ja algunes missions. En això estem,: implantació, comunicació amb els simpatitzants, assistència als regidores i regidores joves i de joventut i el control de les polítiques de joventut dutes a terme pels nostres diputats a les Corts Valencianes. Poca broma que ja no estem parlant només d'enganxines i cartellets.\nD'entre les d'albanyileria i les polítiques em quede amb el segon típus de reformes. Això sí, totes dues necessiten igualment previsió, pressupost i ganes. I personalment en tinc moltes... almenys en este terreny.\nMolta força i tot el meu suport en aquest camí, treballant junts i be, tot pot anar millor i aconseguir moltes coses. La joventut comptem, sóm el futur del nostre poble.\nTot el meu suport per a que açó vaja el millor posible, un militant del BLOC que está per al que necesiteu, ara comensa un nou periode, més serios, i en el que cal ser responsables i fer el treball ben fet, pendre decisions que poden ser bones o no tan bones en un futur, i que ara es el moment.\nMolta força i ara es el moment. Estem per al que necesiteu. Militant del BLOC a l'Alcoià-Comtat


L’Institut de Nàutica, present a la propera volta al món Vendée Globe 2020 | Institut de Nàutica de Barcelona\nLa Vendée Globe és una regata única al mon, on els “skippers” han circumnavegar la terra en solitari i sense escales ni assistència. És considerada com l’Everest de la navegació, i la propera edició sortirà el proper 8 de novembre del 2020 des de la Bretanya francesa, i tindran per devant més de 25.000 milles de navegació.\nL’Institut de Nàutica de Barcelona hem acordat la nostra colaboració com a partners amb el projecte del nostre amic Didac Costa, que un any més ha decidit muntar un projecte per a participar en la propera edició (ja va finalitzar l’anterior Vendée Globe). El nostre repte, serà doncs participar en el refit i la posta a punt del seu vaixell, el KingFisher, un Imoca 60 de 18 metres que juntament amb la Fundació FNOB portarem a terme al nostre taller (compartit amb la FNOB)\nEl projecte d’en Didàc, no és només el projecte d’una regata, sinó que també incorpora sostenibilitat, inclusió social, gestió del lideratge, i tot Made in Barcelona!!\nUs adjuntem el dossier de premsa per si voleu tenir més informació.\nJa us anirem informan a través de les nostres noticies de la nostra participació al projecte i de les novetats del projecte del Dìdac, a qui aprofitem per a dessitjat-li molt d’exit en aquesta nova aventura!!


Política de privacitat – Masnou Comerç\nAquesta pàgina Web és propietat de Federació del Comerç, la Indústria i el Turisme del Masnou. (d’ara endavant MASNOU COMERÇ) amb CIF nº G62253653. i domicili a C/ Italia, 50, Local 219, 1ª Planta, 08320 – El Masnou (BARCELONA).\nPara cualquier consulta o propuesta, contáctenos en el teléfono (+34) 93 555 52 03 o el e-mail: info@federaciodelmasnou.com.\nTots els continguts, textos, imatges, i codis font són propietat de MASNOU COMERÇ o de tercers dels quals s’han adquirit els seus drets d’explotació, i estan protegits pels drets de Propietat Intel·lectual i Industrial.\nMASNOU COMERÇ és una marca comercial i està prohibida la seva reproducció, imitació, utilització o inserció sense la nostra deguda autorització.\nMASNOU COMERÇ queda exonerat de responsabilitat per qualsevol reclamació respecte als drets de propietat intel·lectual dels articles i imatges publicades per tercers al seu portal.\nTenint en compte la impossibilitat de control respecte a la informació, continguts i serveis que continguin altres websites a les quals es pugui accedir a través dels enllaços que la nostra pàgina web pugui posar a la seva disposició, li comuniquem que MASNOU COMERÇ queda eximida de qualsevol responsabilitat pels danys i perjudicis de tota classe que poguessin derivar per la utilització d’aquestes pàgines web alienes a la nostra empresa per part de l’usuari.\nMASNOU COMERÇ es reserva el dret unilateral i sense preavís de donar de baixa a qualsevol USUARI que l’organització entengui que ha vulnerat les condicions que regeixen l’ús de la nostra pàgina web, sense que l’USUARI tingui dret a reclamació de cap tipus per aquestes accions. Així mateix, es reserva el dret d’exercitar les accions legals oportunes contra aquells que vulnerin les presents condicions generals d’ús, acceptant l’USUARI que la no iniciació d’aquestes accions no constitueix una renúncia formal a les mateixes, romanent aquestes vigents fins als terminis legals de prescripció de les infraccions.\nLa confidencialitat i la seguretat són valors primordials de MASNOU COMERÇ i, en conseqüència, assumim el compromís de garantir la privadesa de l’Usuari a tot moment i de no recaptar informació innecessària.\nMASNOU COMERÇ no garanteix que la disponibilitat del servei sigui contínua i ininterrompuda, per circumstàncies originades per problemes a la xarxa d’Internet, avaries en els dispositius informàtics o altres circumstàncies imprevisibles, de manera que l’USUARI accepta suportar dins d’uns límits raonables aquestes circumstàncies, per la qual cosa renuncia expressament a reclamar a MASNOU COMERÇ qualsevol responsabilitat per les possibles fallades, errors i ús del servei.\nL’usuari assumeix tota la responsabilitat derivada de l’ús de la nostra pàgina web, sent l’únic responsable de tot efecte directe o indirecte que sobre la pàgina web es derivi, incloent, de forma enunciativa i no limitativa, tot resultat econòmic, tècnic i/o jurídic advers, així com la defraudació de les expectatives generades pel nostre portal, obligant-se l’usuari a mantenir indemne a MASNOU COMERÇ per qualssevol reclamacions derivades, directa o indirectament de tals fets.\nMASNOU COMERÇ no garanteix l’exactitud, veracitat i vigència dels continguts d’aquesta pàgina web, ja siguin propis, de tercers, o enllaçables a altres webs, quedant totalment exonerada de qualsevol responsabilitat derivada de l’ús d’aquests.\nMASNOU COMERÇ queda exonerat de qualsevol responsabilitat derivada de qualsevol reclamació, inclòs el pagament d’honoraris a advocats, per les demandes i reclamacions originades per tercers per l’incompliment per part de l’USUARI de les nostres condicions d’ús, accés i política de privadesa, o qualsevol altra reclamació per l’incompliment de la legislació vigent.\nLes presents Condicions Generals en qualsevol moment podem procedir a la seva modificació. Per favor, comprovi la data d’emissió en cada ocasió en què es connecti a la nostra pàgina Web i així tindrà la certesa que no s’ha produït modificació alguna que li afecti.\nPer a qualsevol qüestió respecte a les Condicions d’Ús de la nostra pàgina web, pot posar-se en contacte amb nosaltres amb les dades a dalt indicades.\nLa confidencialitat i la seguretat són valors primordials de MASNOU COMERÇ i, en conseqüència, assumim el compromís de garantir la privacitat de l’usuari a tot moment i de no recaptar informació innecessària sobre l’Usuari. A continuació, li proporcionem tota la informació necessària sobre la nostra Política de Privadesa en relació amb les dades personals que recaptem, explicant-li:\nFederació del Comerç, la Indústria i el Turisme del Masnou.\nC/ Italia, 50, Local 219, 1ª Planta\n(+ 34) 93 555 52 03


Port de Teufelsbrück - Viquipèdia, l'enciclopèdia lliure\nPort de Teufelsbrück\nEl Port de Teufelsbrück o Teufelsbrücker Hafen (en baix alemany Düvelsbrücher Haven) és un petit port esportiu a la vora dreta de l'Elba al barri d'Othmarschen a Hamburg i una parada dels transbordadors públics del HVV de les línies 64 cap a Finkenwerder i 68 cap a la fàbrica d'Airbus.\nEl port a baixamar\nPort esportiu i Espigó\n53° 32′ 51″ N, 9° 51′ 58″ E / 53.5474°N,9.8661°E / 53.5474; 9.8661Coord.: 53° 32′ 51″ N, 9° 51′ 58″ E / 53.5474°N,9.8661°E / 53.5474; 9.8661\nEl pontó-atracador es troba al mig del riu per quedar accessible independentment de la marea. El port esportiu es troba uns 300 metres riu amunt al lloc on els rius Kleine i Große Flottbek aboquen a l'Elba. A baixamar cau sec i les embarcacions no poden entrar ni eixir. Al web oficial del port pot consultar-se l'horari de la marea.\n2 La llegenda de Teufelsbrück\nEl nom d'aquest port prové d'un embarcador a l'Elba molt més antic, al qual amarraven els vaixells pesquers i les petites barcasses de mercaderies. Hi havia també una fàbrica de cervesa, ara desapareguda, i una posada. Després de l'annexió de Slesvig-Holstein el 1867, el govern prussià va decidir de desenvolupar la zona i convertir-la en polígon industrial. Llavors es va crear un port per als municipis d'aleshores: Nienstedten i Klein Flottbek. El port va inaugurar-se el 1889.\nDes del 1933, un club de vela, el Segelclub Unterelbe, va obtenir la part meridional del moll per crear-hi un port esportiu. Després de la segona guerra mundial el trànsit de mercaderies a poc a poc va desaparèixer i només va quedar l'activitat esportiva. El 1962 el moll, desestabilitzat perquè l'Elba havia erosionat els fonaments, va ser derrocat. La zona industrial a l'entorn de l'antic port a poc a poc va transformar-se en zona d'habitatges benestants, valorada per les vistes panoràmiques al riu. El pontó per a embarcacions esportives que hi havia a la petita badia, ha restat i, juntament a la petita fonda, és ara una destinació d'excursionistes a peu, a bici o amb barca.\nLa llegenda de TeufelsbrückModifica\nEl diable i el conill\nTeufelsbrück significa «atracador del Diable». Segons la llegenda, el nom provindria de temps molt antics, quan els habitants del lloc volien construir un embarcador per creuar l'Elba. L'obra no avançava i cada vegada l'Elba arrossegava la construcció quan ja gairebé estava acabada. Desesperat, el contractista Appelsteert va pactar amb el dimoni al qual li va prometre el primer ésser que penetraria en l'embarcador nou. El dia de la inauguració tots els notables van disputar-se l'honor de passar el primer per l'obra tan desitjada, quan un petit conill va saltar. El diable, enfadat, va prendre el conill i va saltar a l'Elba. Com a únic record d'aquest esdeveniment quedaria la mala olor de sofre al port. Una llegenda semblant es conta del Pont de Can Vernet a Sant Cugat del Vallès.\nTeufelsbrücke, pintura de Louis Gurlitt (1860)\nSortida del port vers l'Elba a plenamar\nEl pontó dels transbordadors\n↑ «Teufelsbrück» (en alemany). Bürgerverein Nienstedten, 30-10-2004. Arxivat de l'original el 2017-03-01. [Consulta: 29 maig 2017].\n↑ Die Wette von Teufelsbrück Arxivat 2014-01-12 a Wayback Machine., Der Heimatbote, Zeitschrift des Bürger- und Heimatvereins Nienstdten e.V.,(traducció: «La llegenda de l'embarcador del diable»), Hamburg, Abril del 2007\nA Wikimedia Commons hi ha contingut multimèdia relatiu a: Port de Teufelsbrück\n«Web de la fonda Düvelsbrücker Kajüt».\n«Gezeitenkalender für Teufelsbrück (Calendari de les marees)».\nObtingut de «https://ca.wikipedia.org/w/index.php?title=Port_de_Teufelsbrück&oldid=27334057»\nDarrera modificació: 29 maig 2021 a les 14:34\nLa pàgina va ser modificada per darrera vegada el 29 maig 2021 a les 14:34.


Per a l’escriptor Ildefonso Falcones (Barcelona, 1959), la literatura és la millor eina d’evasió. “Fa que tot s’esvaeixi, que desapareguin les tensions, les preocupacions i la desesperació”, diu. És per això que a l’autor li sap greu no haver pogut gaudir tan intensament com en anteriors ocasions del procés de creació de la seva última novel·la, El pintor d’ànimes (Rosa dels Vents / Grijalbo). Falcones, autor de llibres com L’església del mar (2006) i La mà de Fàtima (2009), va començar a escriure una nova història el 2016, però a mig procés de creació van diagnosticar-li un càncer. “No he sigut capaç de viure-la com he viscut les altres novel·les. Quan la vida et cau a sobre amb tanta virulència, la resta sembla tangencial”, explica l’escriptor.


COVID-19 - LA SEU D'URGELL - Turisme Seu\nCOVID-19 – LA SEU D’URGELL –\nBUTLLETÍ DIARI DE LA SITUACIÓ A LA SEU D’URGELL\nAquí trobareu informació actualitzada sobre:\nRelació d´informacions publicades\nAltres publicacions a les xarxes socials\nXarxa de suport psicològic a l´Alt Urgell\nServei intervenció educativa a l´Alt Urgell\nFAQS reobertura comerços, restauració, hostaleria i altres serveis\nEspai dirigit als professionals del sector turístic per facilitar informació d’interès i actualitzada (protocols, comunicats, preguntes freqüents…). L’Agència Catalana de Turisme i la Direcció General de Turisme estan duent a terme un seguiment exhaustiu de tota la informació relacionada amb la COVID-19 que afecta el sector turístic català. Els dos organismes estableixen diferents línies de treball:\n– Activació de les fases corresponents del protocol d’actuació, segons l’evolució dels escenaris. Cada 48 hores l’equip directiu actualitza la informació per prendre decisions.\n– Actualització de la informació sobre la situació actual de Catalunya, a nivell de sector i en línia amb les recomanacions del Departament de Salut.\n– Aportació al sector de dades i anàlisis de valor que li permetin entendre la situació per tal de prendre les millors decisions.\nPLA DE FORMACIÓ ON-LINE GRATUÏT 2020,\nVivim en un temps de canvi, d’adaptació i d’oportunitats.\nDes del Patronat de Turisme de la Diputació de Lleida estem apostant per oferir-te coneixement i facilitar eines perquè t’ajudin a reaccionar positivament davant de la nova conjuntura amb l’objectiu d’esdevenir més competitius i més ben preparats per al futur.\nFORMACIÓ AGÈNCIA CATALANA DE TURISME\nA causa de les complicacions derivades del COVID-19 i seguint les recomanacions de les autoritats sanitàries, la Generalitat de Catalunya desenvoluparà les activitats formatives a distància mitjançant streaming.


El Nàstic, campió d'Espanya de futbol per a cecs\nL'equip grana va guanyar per 5-1 al BNFIT ONCE Madrid.\nEl nou equip grana obté el quart títol nacional després de guanyar per 5-1 al BNFIT ONCE Madrid\nActualitzada 04/07/2017 a les 13:19\nEl nou equip de futbol per a invidents del Gimnàstic de Tarragona s’ha alçat amb el títol de campió d’Espanya aquest passat cap de setmana a Segovia. L’equip entrenat per Albert Corral es va emportar tots els partits en aquesta fase final, incloent la final per un ampli resultat de 5-1 contra el BNFIT ONCE Madrid. Cal dir que l’equip ja va aconseguir aquest títol el 2013, 2014 i 2016 sota el nom de Tarragona.\nDes del minut 10 de partit final, fins a la mitja part, els grana van ser capaços de posar un 4-0 al marcador, que gairebé sentenciava la final. A la segona part, els campions van saber aguantar el resultat tot i el gol del BNFIT ONCE Madrid, que ràpidament va replicar l’internacional amb Espanya, Youseef El Daddaoui, fent el quart gol i sisè de la competició. D’aquesta manera El Daddaoui va empatar en el pitxitxi amb Antonio Martín de l’ONCE Málaga. L’altra diana del Nàstic la va convertir José López.\nEl nou equip grana suma aquest títol setmanes després d’haver oficialitzat el conveni per tal de defensar l’escut del Nàstic en les diferents competicions territorials i nacionals que disputaran els tarragonins.\nEl brot a l'empresa Padesa arriba als 237 positius després del cribratge del cap de setmana\nMascaretes transparents per millorar la comunicació entre professors i alumnat al Vendrell\nIncrement fort de contagis per coronavirus a la demarcació, 187 en les últimes 24 hores\nEl Suprem inhabilita al president de Catalunya...\nAl 74% de les aules catalanes no es pot...\nPugen a 1.062 els grups escolars confinats per...\nEl contacte amb la llet materna resulta letal...\nAssocien a una major mortalitat per la covid a...\nJxCat i ERC s'inclinen perquè les eleccions es ...\nSalut preveu fer 20.000 PCR en escoles en una...\nL'Ajuntament de Reus rehabilita el Parc...\nSanitat retira un lot d'una heparina per...\nL'atenció als CAP i Consultoris de l'Ebre ...\nTorra visita Lledoners l'endemà de ser ...\nEl 43% de l'alumnat de l'Estat està en centres ...\nVox registra la moció de censura contra ...\nLa CEOE aprova per unanimitat l'última ...\nCatalunya suma 1.865 nous casos positius...


Montre recorre al TS l’anul·lació de l’adjudicació de la bici elèctrica | BonDia Diari digital d'Andorra.\nMontre SL, l’empresa concessionària del servei de bicicleta elèctrica compartida, ha presentat un recurs d’apel·lació al Tribunal Superior de Justícia contra la sentència de la Batllia que anul·la l’adjudicació. En el recurs, la societat guanyadora sol·licita a la justícia que revoqui “en tots els seus extrems” la sentència recorreguda i desestimi la demanda interposada per Etna Serveis SLU (l’altra empreses que es va presentar al concurs) en la seva integritat, declarant que l’adjudicació de la concessió a favor de Montre SL és conforme a dret.\nEn el mateix recurs, la societat afegeix que, en cas que es confirmés la sentència dictada per la Batllia i, per tant, es declarés la nul·litat de l’adjudicació a favor d’aquesta empresa, demana que es condemni el Govern a indemnitzar Montre SL en concepte de danys i perjudicis. Això fa referència a totes les despeses derivades de la posada en marxa de la concessió; les despeses de les indemnitzacions que la societat es vegi obligada a satisfer com a conseqüència de la rescissió dels contractes laborals establerts amb els treballadors i els contractes de prestació de serveis, subministrament i publicitat; el 20% del resultat d’explotació estimat per a tot el termini de la concessió, tal i com recull l’oferta presentada per Montre SL, en concepte de lucre cessant; i la integritat de les costes processals.\nEn el recurs, Montre SL remarca que és “absolutament falsa” l’afirmació d’Etna Serveis SLU recollida a la sentència per la qual s’indica que l’adjudicatària hauria presentat una oferta que preveu la subcontractació de tot el personal a excepció del gerent, un fet que va en contra del que s’estableix al plec de bases. En aquest sentit s’assegura que Montre SL disposa d’una administrativa per atendre el públic i tres tècnics per portar a terme les tasques de manteniment i reparació de les bicicletes, tots ells assalariats. Per altra banda, l’adjudicatària també assenyala que, contràriament al que considera la sentència de la Batllia, el sistema informàtic de gestió del servei és propietat seva i no del proveïdor (Andorsoft). D’aquesta manera, Montre posa en relleu que el Tribunal de Batlles ha incorregut en un “greu error” quan afirma que “la subcontractació del subministrament i manteniment del sistema informàtic de gestió és clara” ja que confon la reserva de propietat intel·lectual que Andorsoft reivindica amb la seva proposta tecnicoeconòmica.\nEn tot cas, Montre SL argumenta que, a diferència del que estima la sentència de la Batllia, l’adjudicació no vulnera cap precepte legal, ni el plec de bases, ni la Llei de contractació pública, ni els principis de transparència, igualtat i lliure concurrència. Així assenyala que el Govern va prendre en consideració i va valorar les dues ofertes, considerant més adient la presentada per Montre SL per qüestions tècniques i econòmiques, ja que “el cost de la concessió per a les arques públiques hauria estat molt superior en el cas que l’empresa designada hagués estat” Etna Serveis SLU.\nCal recordar que la sentència de primera instància assenyala que l’anul·lació de l’adjudicació del servei de bicicleta elèctrica compartida no impedeix que el servei es mantingui de forma provisional amb la companyia concessionària per tal de no perjudicar-ne el funcionament normal.


MON-RA-MON: I ELS CURRÍCULUMS?\nI ELS CURRÍCULUMS?\nLa paraula currículum permet referir-se al conjunt d'experiències d'un subjecte, entre elles les laborals, les educacionals i les vivencials. El currículum resulta un requisit gairebé ineludible a l'hora de presentar-se per sol·licitar una ocupació, per senzilla que sigui.\nNo estaria malament, penso, que qualsevol persona que optes a un càrrec públic, a més de les seves idees polítiques, hagués de publicar el seu currículum, acompanyat, d'un test que permetés a la gent, saber vida, miracles i manera de fer i de pensar de qui ha d'administrar la cosa pública.\nAlguns ens ensenyen la seva declaració de la renda com si es tractes d'un document totalment fiable i com a mostra de transparència i no sé de què més i ja està... ens prenen per beneits.\nDe tota manera, potser ho som una mica. Molts vots han estat a favor o en contra d'una imatge, d'un eslògan, d'unes frases muntades per especialistes en màrqueting o de determinades posades en escena. D'altres amb la devoció irracional a un partit, el que sigui, encara que s' hagin evidenciat la seva incompetència, les seves mentides o la seva corrupció.\nDesprés comprovem, decebuts que molts dels que estan dirigint el país ni estan preparats ni tenen cap experiència de la matèria que toquen ni han estat mai reconeguts com a bons gestors ni, de vegades, com persones honestes.\nDeixaríem dirigir una central atòmica a un músic, per exemple? Ens deixaríem operar per un pastisser? Doncs, en l'àmbit de la política hi ha ministres, directors generals, consellers, etc. que exerceixen el seu càrrec sense tenir la més remota idea de la matèria de la qual són responsables.\nDiuen, aquests, que tenen un bon equip d'experts que els assesora. Aplicant el sentit comú, es pot dir que no és suficient. El director d'una orquestra, certament, no cal que sàpiga tocar tots els instruments, però ha de saber música tanta o potser més que cada un dels instrumentistes.\nBé; no sé si això passa a tots els països desenvolupats, però em temo que no tant com a casa nostra.\nFa set o vuit anys, es van publicar els currículums dels ministres francesos de sanitat, economia, cultura i no recordo de quin altre més i tots, sense excepció, tenien acreditats grans coneixements i experiència en la matèria que dirigien. Es van contrastar, llavors, amb els seus homòlegs espanyols... per plorar.\nAixí ens van, ens han anat i així ens aniran les coses si no actuem d'una altra manera.\nNo sé fins quan em durarà aquesta lletania, però tret de tres o quatre sentiments i alguna cosa més, tot és mentida.\nEls currículums se'n van a la paperera en un percentatge molt elevat. Només serveixen per justificar l'elecció dels que ja estan predeterminats.\nIgual passa amb els coneixements i titulacions. Inclús hi ha sectors en què la formació i la humanitat estan malt vistes. Prima l'ambició, l'agressivitat i d'altres factors. Tot això dit per gent que sap de què va.\nEl meu escepticisme creix a cada dia que passa.\nEt felicito per les teves reflexions.\n30 de juny de 2016 a les 19:17\nJosep Lluís: Crec que el currículum és només un element més per intentar millorar la gestió pública. Per descomptat que els elements principals els hem de trobar en la recerca dels comportaments ètics de cada un dels que s'acosten a la política. Molt difícil però imprescindible hauria de ser l'eradicació del joc brut en totes les seves variants. L'esperança, encara que remota desgraciadament, és que un dia els que treballen exclusivament pel seu interès particular puguin ser identificats i automàticament apartats de la gestió pública. A veure si els nostres besnéts ho veuran!\n1 de juliol de 2016 a les 8:56\nMolt interessants les teves reflexions, Ramon.\nM'has fet recordar el que va dir algú, que ara no recordo: "Ètica sense política, és filosofia, però política sense ètica és potineria."\n2 de juliol de 2016 a les 20:33\nXIRUQUERO-KUMBAIÀ: La frase que senyales, podria ser també el resum d'un llibre interessantíssim que vaig llegir fa uns anys de José Luís Aranguren, "Ética y Política". Un llibre que comentat i divulgat en els medis potser podria col·laborar a millorar el punt de vista i la manera d'actuar de molta gent.\n3 de juliol de 2016 a les 9:20


Biblioteca Marta Mata de l'escola Orlandai: Bookcrossing al Metro de Barcelona\nConeixíem la pràctica del Bookcrossing a la nostra ciutat, i sabíem d'alguns bars on es podia practicar. Dimecres vam llegir a El Periódico que al Metro de Barcelona hi ha sis punts on hi trobarem un petit prestatge per a fer l'intercanvi de llibres.\nLa redactora, Catalina Gayà, diu que sempre són buits, aquests prestatges. Ens podríem animar a utilitzar-los. Són a les estacions de:\nDe l'article de El Periódico\nSi el tema del Bookcrossing us interessa, al bloc de BCNsegonamà\nhi trobareu tota la informació imprescindible.\ndel bloc Nochesdelluvia\nPodeu seguir llegint al bloc de l'Ajuntament de Barcelona\nI també consultar el mapa i el llistat de vint-i-dos bars, restaurants, centres cívics i altres punts de la ciutat on intercanviar llibres. Malauradament, cap és a Sarrià.


2 min. Brussel·les 19/10/2019 16:31\n651x366 L’expresident Carles Puigdemont i el president Quim Torra amb consellers i diputats a l’inici del Consell per la República / S. LECOCQ / EFE L’expresident Carles Puigdemont i el president Quim Torra amb consellers i diputats a l’inici del Consell per la República / S. LECOCQ / EFE\nL'organisme que encapçala Carles Puigdemont des de l'exili, el Consell per la República, també s'ha pronunciat davant els disturbis de les últimes jornades a Catalunya. A través d' un comunicat, el Consell per la República encoratja les manifestacions pacífiques i "d ona suport i agraeix les mobilitzacions que s’escampen arreu de Catalunya". Però també insta els Mossos a actuar com una "policia democràtica", condemna la violència policial i demana que es retirin els cossos i forces de seguretat de l'Estat de Catalunya.\nLiteralment, el Consell per la República exigeix "que s’aturi la violència de la policia contra la ciutadania de Catalunya". Denuncia també "la violència contra els professionals dels mitjans de comunicació, que pretén alterar el dret a la llibertat d’informació" i demana una "investigació de la violència policial perquè es depurin responsabilitats". També reclama particularment que el cos dels Mossos d'Esquadra actuï "d'acord amb els paràmetres d'una policia democràtica" com va passar durant el referèndum de l'1 d'Octubre, apunta el text, i amb "respecte als drets dels ciutadans".\nDes de Waterloo s'exigeix que es faci un referèndum d’autodeterminació, organitzat pel govern de Catalunya amb l’acord del govern espanyol i supervisat per autoritats internacionals. A través d'un comunicat, el consell de govern també exigeix l'amnistia per als presos polítics.\nDes de la seva fundació, el Consell per la República ha fet crides a la desobediència civil però sempre dins el marc de la lluita no-violenta. L'expresident a l'exili, Carles Puigdemont, va rebre la pregunta aquesta setmana diverses vegades de si condemna la violència als carrers de Catalunya de les últimes jornades. Puigdemont va repetir que "sempre" ha condemnat qualsevol tipus de violència "per principi".


El Govern aprovarà demà el decret sobre igualtat salarial\nNo tenir registre salarial serà indici de discriminació per gènere\nbretxa laboral entre homes i dones\nEl Consell de Ministres aprovarà aquest dimarts un decret contra la bretxa salarial i un altre sobre plans d'igualtat\nL'empresa haurà de demostrar l'absència de bretxa salarial de gènere en cas de denúncia\nMadrid 12 de d’octubre del 2020. Actualitzada 13 de d’octubre del 2020 a les 13:50\nEl Consell de Ministres preveu aprovar aquest dimarts un decret llei sobre igualtat retributiva entre homes i dones i un altre sobre el desenvolupament de plans d’igualtat als centres de treball l’entrada en vigor del qual està prevista per a sis mesos després de la seva aprovació, la primera meitat d’abril, segons l’esborrany a què ha tingut accés EL PERIÓDICO.\nEl decret sobre igualtat retributiva inverteix la càrrega de la prova, a favor de la persona treballadora. Així, «quan es dedueixi l’existència d’indicis fundats de discriminació per raó de sexe», correspondrà a la part demandada (l’empresa) «l’aportació d’una justificació objectiva, raonable i prou provada» en sentit contrari. A més, s’estableix que «llevat que es presenti causa justificada, la falta de registre retributiu o auditoria retributiva o l’elaboració d’un registre retributiu o auditoria retributiva sense seguir l’establert al present reial decret podria ser constitutiu d’indici de discriminació retributiva». Així figura a l’esborrany de decret sobre igualtat retributiva a què ha tingut accés EL PERIÓDICO i que serà enviat al Consell de Ministres per les ministres de Treball, Yolanda Díaz, i d’Igualtat, Irene Montero.\nEl segon decret conté el reglament sobre plans d’igualtat, que persegueix garantir l’efectivitat i aplicació d’aquest recurs, desenvolupant l’articulat del Reial Decret Llei 6/2019. D’aquesta manera, els plans d’igualtat seran obligatoris en empreses de més de 50 treballadors.\nAcord sense la patronal\nEls dos textos són fruit de l’acord al qual van arribar el mes de juliol les ministres de Treball i Economia Social, Yolanda Díaz, i Igualtat, Irene Montero, amb els sindicats CCOO i UGT l’‘Acord per al Desenvolupament de la Igualtat Efectiva entre Homes i Dones en el Treball’, que finalment no va comptar amb la rúbrica de la patronal després d’haver participat en les negociacions.\nEl decret que regula el reglament sobre igualtat retributiva estableix mecanismes objectius de valoració de cada lloc i atorga transparència en salaris i complements percebuts. D’aquesta forma, s’estableix que els treballs d’igual valor han de tenir la mateixa retribució.\nPer a això, segons el text a què ha tingut accés EL PERIÓDICO, es persegueix tant la discriminació directa (on a desigualtat de tracte és flagrant) com la indirecta, «per la incorrecta valoració dels llocs de treball».\nEn el termini de sis mesos des de l’entrada en vigor del reial decret, es preveu aprovar, a través d’una ordre dictada a proposta conjunta de les persones titulars dels Ministeris de Treball i Economia Social i del Ministeri d’Igualtat, un procediment de valoració de llocs de treball.\nRegistre i auditoria\nEl decret regula l’anomenat «registre retributiu», pel qual la representació legal de les persones treballadores tindran accés a la informació retributiva desglossada i mitjanada en totes les empreses, i no només en aquelles amb almenys 50 persones treballadores com estableix la recomanació de la Comissió Europea. Així mateix, l’obligació d’una auditoria salarial s’aplicarà a totes les empreses que tenen l’obligació de tenir plans d’igualtat que, una vegada transcorreguts els terminis transitoris establerts al Reial Decret Llei 6/2019, d’1 de març, arribarà a Espanya a totes les empreses d’almenys 50 persones treballadores.\n«L’auditoria retributiva, d’acord amb el que preveu l’article 46.2.e) de la Llei Orgànica 3/2007, de 22 de març, i com a part del pla d’igualtat, ha d’incorporar les dades necessàries per comprovar que el sistema de retribució existent a l’empresa garanteix de manera transversal i completa l’aplicació efectiva del principi d’igualtat entre dones i homes», segons el text del decret llei que preveu aprovar demà el Consell de Ministres.\nNo obstant, el nou marc requereix un desenvolupament reglamentari que concreti els seus pressupostos i que determini el contingut de les obligacions en diferents aspectes com: el concepte de treball d’igual valor, donant certesa i seguretat jurídica sobre el seu abast i la necessitat que siguin tinguts en compte factors objectius vinculats de manera estricta i necessària amb el treball exercit; l’obligació del registre retributiu desenvolupant, entre altres aspectes, els criteris concrets per desagregar per sexe la informació retributiva de l’empresa; els sistemes de classificació professional continguts als convenis col·lectius i la seva necessària vinculació amb el registre i la transparència retributiva a través d’una correcta valoració dels llocs de treball, així com el dret de les persones treballadores a accedir al contingut del registre\nDe conformitat amb el ja establert a l’article 28.2 de l’Estatut dels Treballadors, totes les empreses han de tenir un registre retributiu de tota la seva plantilla, inclòs el personal directiu i els alts càrrecs.\nAquest registre ha d’incloure els valors mitjans dels salaris, els complements salarials i les percepcions extrasalarials de la plantilla desagregats per sexe. A més, haurà d’establir la mitjana aritmètica i la mitjana del realment percebut per cada un d’aquests conceptes en cada grup professional, categoria professional, nivell, lloc o qualsevol altre sistema de classificació aplicable. Al seu torn, aquesta informació haurà d’estar desagregada en consideració a la naturalesa de la retribució, incloent salari base, cada un dels complements i cada una de les percepcions extrasalarials, especificant de manera diferenciada cada percepció.\nL’esborrany de decret estableix que quan se sol·liciti l’accés al registre per part de la persona treballadora per inexistència de representació legal, la informació a facilitar es limitarà a les diferències percentuals que hi hagués en les retribucions amitjanades d’homes i dones, que també hauran d’estar desagregades en consideració a la naturalesa de la retribució i el sistema de classificació aplicable. No obstant, en les empreses que comptin amb representació legal de les persones treballadores, l’accés al registre es facilitarà a les persones treballadores a través de l’esmentada representació, tenint de dret aquelles a conèixer-ne el contingut íntegre.\nDraghi rep el premi del Cercle a la Construcció Europea\nL’obligació de portar una auditoria retributiva a les empreses de més mida neix de la llei d’igualtat del 2007. L’auditoria retributiva té per objecte obtenir la informació necessària per comprovar si el sistema retributiu de l’empresa, de manera transversal i completa, compleix l’aplicació efectiva del principi d’igualtat entre dones i homes en matèria de retribució. Així mateix, haurà de permetre definir les necessitats per evitar, corregir i prevenir els obstacles i dificultats existents o que poguessin produir-se en nom de garantir la igualtat retributiva, i assegurar la transparència i el seguiment de l’esmentat sistema retributiu.\nL’absència d’un pla d’igualtat a les empreses obligades a disposar-ne d’un o la falta d’un registre salarial en qualsevol companyia estan regulades en matèria de sancions per la llei d’infraccions i sancions en l’ordre social (LISOS). Aquesta concep qualsevol d’aquestes dues infraccions com a «greus» i per a aquestes imposa multes d’entre 626 i 6.250 euros. L’òrgan responsable de revisar i proposar aquestes sancions és la Inspecció de Treball. Aquesta suma no està lligada directament a la mida de l’empresa, és a dir, pagarà el mateix una companyia infractora que facturi 1 euro que una altra que facturi 1 milió d’euros. Tampoc a la mida de la plantilla. Sí que podria elevar-se en cas de reincidència i reiteració.\nIrene Montero Salaris Yolanda Díaz Igualtat


Problema 28 de Gavà Mar - Les noves papereres de la platja són insuficients\nLES NOVES PAPERERES DE LA PLATJA SÓN INSUFICIENTS\nTraducción automática al castellano de esta página\nEstat actual del problema:\nL'estiu de l'any 2007 es disposen dues papereres en alguns dels accessos a la platja tal i com havíem proposat. No és fins gener del 2012 que es comencen a instal·lar papereres de gran capacitat\nDescripció del problema:\nCada cap de setmana d'estiu es pot observar com determinades papereres del PASSEIG MARÍTIM (les de l’Ajuntament) així com determinades papereres situades a la sorra (les de l’Àrea Metropolitana) són insuficients per absorbir tota la brossa que es genera a la platja de Gavà Mar.\nFent un cop d’ull es pot veure perfectament com a totes les entrades i sortides de la platja és insuficient la col·locació d’una única paperera.\nCreiem que la millor solució passaria per la instal·lació d’unes noves papereres més grans però ja que aquestes són noves de l'estiu de l'any 2006, creiem que una possible solució seria que en tots aquests punts s’hi col·loquessin 2 papereres enlloc d'una, disposant una a cada banda de les plataformes de fusta, o una al costat de l’altra, fet que faria que la situació millorés considerablement.\nHistòric de gestions:\n• El 24 de Març de 2004, ERC de Gavà transmet a l'Ajuntament de Gavà la queixa de l'AVV de Gavà Mar pel nombre de papereres que s'instal·len a la platja durant la temporada de bany:\n- Pregunta a l'Ajuntament de Gavà (24 Març 2004)\n• El 16 d'Octubre de 2006, comuniquem aquest problema per escrit a l'Ajuntament de Gavà en una reunió amb el Tinent d'Alcalde responsable de la Via Pública (José Obispo) i el Cap de Gabinet (Carles Mestres).\n• A partir del mes de març de 2007, un treballador municipal recorre tot el passeig marítim els diumenges tarda buidant totes les papereres millorant la situació en gran mesura. Quedem pendents de seguir aquesta tasca quan arribi la temporada de bany.\n• Durant la temporada d'Estiu de 2007, el servei de neteja de les papareres iniciat el mes de març es manté i aconsegueix millorar de manera força important la imatge de les parereres de Gavà Mar. Encara i així, determinades papereres de la platja continuen essent insuficients:\n• Aquest mateix estiu de 2007, es fa realitat la nostra proposta i en determinats accessos a la platja s'hi disposem dues papereres enlloc d'una. Fet que millora de manera important la situació en aquests punts.\n• El Gener de 2008, CiU de Gavà inclou al seu portal web un resum de les seves principals propostes per a Gavà Mar que inclou la més i millors contenidors d'escombraries i papereres:\n- Resum de les propostes per Gavà Mar (Gener de 2008)\n• El 25 de Febrer de 2008, recordem aquest problema per escrit a l'Ajuntament de Gavà dins d'un extens document d'aportacions de l'AVV de Gavà Mar al Programa d'Actuació Municipal (PAM) de l'Ajuntament de Gavà 2008-2011:\n• El juliol de l'Estiu de 2008, es torna a reproduir el mateix problema. En determinats accessos a la platja de Gavà Mar, les papereres existents no donen abast.\n• El PPC de Gavà realitza les següents fotografies que demostren que és necessari instal·lar més papereres i/o buidar-les més sovint:\n• El 24 de Juliol de 2008, presenta un prec al Ple municipal de l'Ajuntament de Gavà explicant que els caps de setmana les platges s'omplen de gent i que per tant, cal un servei de neteja més intensiu i continu que la resta de dies. D'aquesta manera s'evitaria que les papereres ubicades a la sorra i al passeig marítim quedessin completament inundades i rodejades de la brossa que hi llencen els banyistes.\nEl problema es fa extensiu a determinats carrers del barri on la gent, deixa a terra ampolles, llaunes, restes de menja enlloc de dipositar-les a les papereres.\nPer tant, sol·liciten a l'Ajuntament de Gavà que s'intensifiqui durant els caps de setmana els serveis de neteja i recollida de brossa a les platges de Gavà a fi de mantenir un barri net els set dies de la setmana.\n- Prec presentat al Ple Municipal (24 Juliol 2008)\nLa resposta de l'Equip de Govern Municipal (PSC - ICV - EUiA) segons l'acta del ple és la següent:\n• El 21 de Gener de 2011, comprovem amb satisfacció com a l'alçada del carrer de Palafrugell s'ha instal·lat una nova paperera de grans dimensions com es pot comprovar a la següent imatge:\nProblema anterior Índex de problemes Problema següent


Unificació per al desenvolupament comunitari\nAllò que normalment considerem la tercera fase del cicle de mobilització, la unificació, pot començar en la primera fase (sensibilització) i continuar al llarg de tot el cicle de mobilització.\nLes comunitats no solen estar unides:\nLa paraula "comunitat" conté la paraula "unitat", però és un error habitual considerar que tota comunitat està unida.\nCada comunitat té les seves faccions i els seus enfrontaments, el que anomenem escissions. La causa de les escissions pot ser la religió, els clans, la llengua, les classes socials, les diferències ètniques, etc.\nNota: Una escissió és una divisió entre diferents parts, mentre que una escissió social és una divisió entre dues o més faccions dins una unitat social més ampla.\nUna decisió comunitària requereix unitat:\nSi diferents faccions dins una comunitat tenen diferents objectius, no serà possible decidir de forma consensuada quin és el problema que cal solucionar amb més prioritat.\nEn aquesta situació, el primer que has de fer com a mobilitzador és posar d'acord les diferents faccions, fomentar i estimular la unitat. Com fer-ho?\nTècniques per unificar una comunitat:\nQuan organitzis una reunió comunitària, assegura't que les diferents faccions hi són presents. També cal que hi assisteixin els discapacitats, els ancians i, en general, la gent que normalment queda al marge. Si has fet un bon treball sociològic, observant i analitzant la comunitat, sabràs quins són els assumptes més delicats.\nA l'hora de mobilitzar és útil actuar una mica, ser un "showman". Pots fer el truc dels llumins, però fes-lo a poc a poc. Demana un o dos voluntaris perquè t'ajudin; explica les coses de diferents maneres; exagera-ho tot una mica. Agafa un llumí i pregunta al grup si creu que serà fàcil trencar-lo. Escolta les seves respostes. Després demana al voluntari que el trenqui. Dóna-li les gràcies i parla amb el grup sobre la facilitat de trencar un llumí.\nLlavors agafa un grapat de llumins i corda'ls amb una goma; ensenya els llumins al grup. Demana al voluntari que trenqui el feix sencer. Ho trobarà molt difícil o (esperem) no podrà trencar-lo. En aquest moment has d'explicar al grup que cada llumí representa una facció i el feix sencer representa la comunitat. La pobresa i la debilitat fragmentaran fàcilment la comunitat si cada facció intenta portar l'aigua al seu molí.\nTorna a ensenyar els llumins al grup alhora que expliques una altra vegada l'analogia. Identifica un llumí amb una facció i trenca'l. Fes el paral·lelisme entre el feix de llumins i la comunitat unida i mostra com no el pots trencar. Fes aquest truc en diferents sessions i en diferents moments; no tinguis por de repetir les mateixes idees. Pots continuar amb altres trucs o històries que inventis tu mateix o que imitis d'altres mobilitzadors.\nVeure: El paper del menjar en la potenciació de les comunitats.\nVeure: Desenvolupament de la capacitat.\nEl teu objectiu no és fer la comunitat homogènia (que tothom sigui igual), sinó estimular la comprensió i la tolerància de les diferències amb altres membres de la comunitat, i la fidelitat i el suport al conjunt de la comunitat.\nCombina el truc dels llumins amb altres tècniques d'unificació. Per exemple, assegura't que hi ha representants de totes les faccions al capdavant de l'organització que estàs creant per planificar i implementar el projecte comunitari.\nLa necessitat d'unificació és constant, i no has de deixar de treballar-hi quan passis a fases posteriors de l'organització comunitària. Comparteix experiències amb altres mobilitzadors i aprèn tècniques noves.\nDarrera actualització: 17.01.2011


Antich: «Estic a la disposició del partit per encapçalar la candidatura autonòmica»\n16 abril 2021 04:02\nEl secretari general del PSIB-PSOE lamenta que el debat intern no hagi tingut profundidat i crida a la cohesió interna\nFrancesc Antich serà reelegit avui secretari general del PSIB-PSOE. En aquesta entrevista, realitzada dijous, repassa la situació del seu partit i els conflictes interns que han marcat els darrers mesos. Presenta com a aval la sintonia amb la direcció estatal i reconeix que Palma s'ha de convertir en un objectiu estratègic. Es posa a disposició del partit per encapçalar la candidatura autonòmica, però així mateix recorda que l'organització té més gent coneguda i fent feina en primera línia. No creu que la seva partida a Madrid representi una dificultat per a la visualització de la tasca de l'oposició al Parlament balear.\n-El darrer any en el PSIB-PSOE ha estat mogut. Què ha succeït?\n-La pèrdua del Govern és fonamental per explicar-ho. Obrí un debat en el partit, un debat que en ocasions ha tingut massa calentor i que ha sortit massa cap a fora. El més important de tot és que tinguem la capacitat d'escoltar tothom, d'acceptar que no tot aquell que tengui una idea diferent del partit ha d'anar malament. Hem de llevar del debat les qüestions personals i anar al fons. També és vera que, en relació amb el projecte, el debat no ha estat gaire profund. L'han marcat els eixos Part Forana/Palma i castellanoparlants/catalanoparlants, qüestions que haurien d'estar totalment superades. Vull que a la direcció hi hagi les millors persones i les millors persones estan repartides en tots els sectors.\n-El PSIB-PSOE ha fet la impressió de partit poc seriós? Sembla com si les grans lleis -Estatut, Llei de Normalització, etc.- no s'haguessin aprovat amb el seu vot.\n-Pot fer la impressió que aquest debat s'utilitza amb altres finalitats. Així com el partit a les Balears sempre havia tingut això clar, per ventura no hi havia hagut mai tanta de sintonia amb la direcció estatal. El missatge de Rodríguez Zapatero és donar resposta a la pluralitat, de reforçar el funcionament federal. Això no és incompatible amb el fet de ser el partit de la cohesió social i de la proximitat. Tenim un projecte global per a l'Estat arrelat en cada un dels territoris.\n-També hi ha hagut un sector del partit que ha presumit de «nacionalista».\n-El PSOE ha estat sempre un partit federalista i tots ho hem de tenir clar. La gran majoria del partit ens trobam còmodes amb aquesta idea.\n-Comentau les frases: «Hem de ser més PSIB que PSOE» i «la llengua catalana és un senyal d'identitat del partit».\n-No sé si aquesta darrera frase l'ha dita mai ningú. Tots entenem que la llengua catalana és un senyal d'identitat de les Balears. La primera frase es diu en un moment donat, quan creim que ens havíem d'esforçar per arrelar més el partit al territori. En aquest moment, la frase és PSIB-PSOE, un projecte global arrelat a les Balears.\n-Pot ser alternativa un partit amb la Part Forana caminant cap a un costat i la badia de Palma cap a l'altre?\n-Hem de ser un partit plural, capaç d'arribar a acords que siguin el nostre projecte. I en el projecte no hi ha tantes de diferències. El partit no serà alternativa sense la badia de Palma ni tampoc sense la Part Forana. Ningú no pot pensar que els altres ho fan tot malament.


10 cançons que acompanyen la tristesa després del tancament de l'oci nocturn - Diari de Barcelona | Diari de Barcelona\n10 cançons que acompanyen la tristesa després del tancament de l'oci nocturn - Diari de Barcelona\n10 cançons que acompanyen la tristesa després del tancament de l'oci nocturn\nToca fer un pas enrere i ser conscients, així que us proposem 10 cançons per plorar fins que puguem tornar a gaudir de l'oci nocturn\nPer Olma Giró Clotet i Berta Posas Rodríguez\nHem jugat amb foc i ens hem cremat. Les últimes 10 cançons que vam publicar eren per tancar les discoteques: I will survive, Bohemian rhapsody, la Bilirrubina, Nos volveremos a ver… Fem un gir de 180 graus i després de l’anunci del tancament de l’oci nocturn, us portem 10 cançons per plorar una estona ara que tornem a estar sense discoteques.\nSerà potser quan tinguem la pauta completa de la vacunació a les nostres venes quan podrem tornar a tancar una discoteca. De moment, In my veins d’Andrew Belle és una bona opció per acompanyar-nos en aquesta trista història. Perquè, tot i que Belle el 2012 parlava sobre desamor, ens podem aferrar al Nothin' goes as planned Everything will break.\nEstarem d’acord en que aquesta és una de les cançons més tristes que mai s’han escrit. A part, els humans tendim a ser una mica masoquistes. Si estem tristos, entrem en bucle escoltant cançons de llagrimeta. The Scientist és una bona opció per passar un divendres nit a sofà de casa mirant qualsevol intent de pel·licula bona que facin a la tele, mentre penses com passaves els divendres fa un temps.\nSegurament Amaia Montero no cantava sobre discoteques tancades, però si alguna cosa es pot sentir un divendres a la nit assegut al sofà, sense dubte és Soledad. El ritme del tema xoca amb la melangia de la lletra i ja no sabríem si plorar o ballar pel menjador i muntar un karaoke improvisat.\nLa Pegatina potser fa més curta l’espera fins que tinguem la pauta de vacunació completa, afegint una mica de ritme al drama. I si hem de triar una de les seves cançons ha de ser Y se fue, com han marxat les possibilitats de sortir de festa fins d’aquí a algunes setmanes. Amb la Pegatina existeix el perill d’acabar-nos recordant la última festa major post-covid i provocar alguna llagrimeta.\nEl 2019, la cantant espanyola Bárbara -coneguda musicalment com a Babi- va treure a la llum Devuélvemelo. En múltiples entrevistes l’artista ha dit que per ella la música és teràpia, i que les seves cançons fan tangible el dolor. Així doncs, amb la tornada de Devuélvemelo, mi tiempo, mi tiempo, podem sentir-nos aludits. Aludits per haver perdut part d’una joventut que pensavem viure, i ara, altra vegada, les nits de festa. Toca ser conscients.\nEl 2009 Los Ronaldos dubto que dediquessin el seu hit de No puedo vivir sin ti a la festa, en absolut. Però bé, aquest any i mig que portem de pandèmia se’ns està fent dur això de perdre costums com anar tan tranquil·lament de festa. I ara que semblava que tot començava a anar bé, sant tornem-hi.\nI les histèries I tot plegat ja se'n pot anar a la merda\nI que tothom em deixi en pau, joder jo avui l'únic que vull és no fer res\nLa cançó de Pau Vallvé és perfecta per acompanyar-nos en un dia que ho volem enviar tot una mica a la merda. Si això ha de ser una llista de 10 cançons per plorar una estoneta ara que ens tornen a tancar i que els repunts de contagis cada dia es multipliquen, Avui l’únic que vull no pot faltar.\nL’any 2011, els Manel van publicar el seu primer disc. La cançó més melancòlica de l’àlbum és Criticarem les noves modes de pentinats, que fa pensar en futurs llunyans. No sabem si quan tornem a omplir les discoteques a l’estil pre-pandèmic serem tan vells com per criticar les noves modes, però ara per ara em podran veure somriure una mica per sota del nas pensant en festes passades.\nDurant l’any 2002, Maroon 5 i Coldplay ens van regalar dues de les millors cançons ploraneres: The Scientist i She will be loved. La banda californiana presentava She will be loved com a single del seu primer àlbum, que va ser disc d’or a Espanya. No pot faltar a qualsevol llista de cançons melangioses que tothom coneix.\nNo sabem en qué pensava Greg Lasswell l’any 2008 amb aquest 'it comes and goes in waves', però no podem evitar veure-ho com un joc de paraules. Aquesta és una de les cançons més dramàtiques de la nostra selecció d’aquesta setmana, perfecta per acabar el 10 cançons amb alguna llagrimeta.


sometent Palou carlinada “Torrefeta i Florejacs” | Giliet de Florejacs\nDes de l’inici dels temps, les agrupacions humanes han tingut organitzacions d’autodefensa, més o menys espontànies, que servien de complement (o, a voltes, de contraresta) de les forces emanades de l’autoritat. Aquestes segones, institucionals i ordenades, sovint eren minses i, en territoris allunyats dels centres de poder, febles i poc presents.\nAquest és l’origen a Catalunya dels cossos del sometent, vinculat a poblacions i territoris concrets i formats en torn de nuclis familiars o al voltant d’un senyor local. Els Usatges del segle XI ja contemplaven les milícies municipals d’homes adults armats per fer front a enemics puntuals, lladregots, agressors i malfactors diversos. En cas d’alarma, eren convocats al so d’un corn, d’una trompeta o, més habitualment, a un so especial de campanes, ben aviat dit popularment “toc de sometent”.\nAixí les coses, la primera reglamentació del sometent fou promolgada pel baró de Meer, pensada perquè els pobles tinguessin un contingent armat per plantar cara a les partides carlines que enrondaven pels camins de la Catalunya interior. D’aquesta manera naixia un cos armat, sota el lema “Pau, pau i sempre Pau”, que tenia com a objectiu la defensa de la propietat privada i la tranquil·litat pública.\nAl llarg de tot el segle XIX, el sometent va ser instrument clau per col·laborar amb els militars professionals de les forces governamentals en ofegar les carlinades, donat que els guerrillers carlins depenien molt del suport que trobaven en pobles i masies, tot i que molts dels seus membres es van inclinar sovint per la causa legitimista i antiliberal. De fet, les relacions de paisanatge i les vinculacions amb senyors i famílies del món rural (amb el cas paradigmàtic dels Tristany d’Ardèvol), i el fet que molts dels lluitadors carlistes compatibilitzessin pedrenyal i trabuc amb aixada i falç, portava a que sovintegessin les col·laboracions, quan no directament la confusió, entre sometents i partides de carlins.\nAixí les coses, l’any 1869, amb la marxa a l’exili de la reina Isabel II i l’inici de la tercera carlinada, la majoria dels sometents catalans es posaren del bàndol carlí, en contra del regnat d’Amadeu I de Savoia i del posterior govern de la I República, que va decidir suprimir-los per Decret de 9 de març de 1873.\nÉs en aquest context quan, al setembre de 1872, en plena tercera carlinada, té lloc un episodi a Palou (avui, poble integrat al municipi de Torrefeta i Forejacs), que recull la premsa de l’època…\nBen entrada la nit, el rector de Palou detecta la presència de quatre homes que feinejaven per penetrar dins l’església parroquial de Sant Ponç, al capdamunt del poble. Envia al seu mosso a donar l’alarma als veïns i aquests no triguen en congregar-se, degudament armats, a l’escenari dels fets. Un cop allí, constatat que la porta de l’església estava esbotzada, des de la rectoria fan sonar la campana a toc de sometent, alarma que provoca la fugida de tres dels quatre malfactors, que corrents per la Costa dels Capellans avall esquivaren la pluja de bales tirotejada pels palouencs.\nEl quart no tingué la fortuna dels seus companys. Davant del terrabastall, des de l’interior de l’església va treure el cap pel forat obert a la porta, moment en el qual va rebre la descàrrega d’un tret disparat a curta distància per part d’algun dels veïns que envoltaven el temple. Els laments de dolor es feren ben audibles, xisclats per aquell qui la crònica de la Gacetilla titlla “del más tonto o avieso” del grup, qui malgrat la ferida rebuda es feu fort dins l’església.\nSant Ponç de Palou\nBen aviat s’afegiren als veïns homes armats de Granollers, arribats per sumar-se a la crida, així com individus del Batallón Franco de Cataluña, que van adreçar-se al ferit garantint-li el respecte a la vida si abandonava “el que había de ser escenario de sus hazañas” (de nou, segons la Gacetilla) i es rendia. Així ho va fer, el pobre home, apareixent desarmat davant dels presents, amb el rostre i bona part del cap ferits i ensangonats. Per única resposta a les preguntes fetes, només va revelar que era fill de Tortosa.\nA les quatre de la matinada, restablerta la pau, era conduït pels homes del sometent a Granollers, on hauria de ser posat a disposició de les autoritats. “Lo hubiera pasado mal en el camino si la excitación de unos no hubiese sido vencida por Ia sensatez otros”, arrodoneix la crònica el reporter de la Gacetilla.\nTot plegat, més enllà de la porta foradada i el pany forçat, l’església de Palou va quedar indemne, sense que s’hagués de lamentar la pèrdua de cap objecte cobejable i necessités només la intervenció d’un ferrer i d’un fuster, així com de la neteja del bon bassal de sang que va deixar el pobre lladregot sacríleg.\nI és que, tant com el lema “pau, pau i sempre pau”, el sometent tenia ben present la màxima llatina “si vis pacem, para bellum”: si vols la pau, prepara la guerra.\nsometent de Sant Martí de la Morana\nEtiquetes: sometent Palou carlinada "Torrefeta i Florejacs"